Държавен вестник, бр. 44, 2022 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  44
81 
 
2.2. електрическото оборудване за вътрешна комуникация за съобщения по време на евакуация; 
 
2.3. системата за откриване на пожар и общата алармена система и ръчните пожароизвестители; и 
 
2.4. устройства за дистанционно управление на пожарогасителните системи, ако са електрически; 
 
.3. за период от 4 часа при прекъснат режим на работа: 
 
3.1. дневните сигнални лампи, ако нямат независимо захранване от акумулатора; и 
 
3.2. Устройството на плавателния съд за предупредителен сигнал, ако е електрическо; 
 
.4. за период от 12 часа: 
 
4.1. навигационното оборудване, изисквано съгласно глава 13. Когато това е неоснователно или 
неприложимо, Администрацията може да отмени това изискване за плавателни съдове с брутен тонаж, 
по- малък от 5000 тона; 
 
4.2. основните електрически инструменти и органи за управление на задвижващия механизъм, ако за 
такива устройства няма алтернативни източници на енергия; 
 
4.3. една от противопожарните помпи, изисквани съгласно 7.7.8.1; 
 
4.4. спринклерната помпа и дренчерната помпа, ако има такива; 
 
4.5. аварийната сантинна помпа и цялото оборудване, необходимо за работата на електрическите 
дистанционно управлявани сантинни клапани както се изисква в глава 10; и 
 
4.6. радиосъоръженията на плавателния съд и другите товари, както е посочено в 14.12.2; 
 
.5. за период от 10 минути, задвижването на устройствата за управление на посоката, включително тези, 
необходими за насочване на тягата напред и назад, освен ако има ръчна алтернатива, приета от 
Администрацията като съответстваща на 5.2.3. 
 
12.8.2.3. Цялата аварийна система следва периодично да бъде подлагана на изпитване, включително на 
аварийните консуматори, изисквани съгласно 12.8.2.2, както и изпитване на автоматичните пускови 
уредби. 
 
12.8.2.4. Когато аварийният източник на електрическа енергия е генератор, се осигурява преходен 
източник на аварийна енергия в съответствие с 12.8.3, освен ако автоматичната пускова система и 
характеристиките на основния двигател са такива, че позволяват на аварийния генератор да работи на 
пълното си номинално натоварване с възможно най-висока скорост, при условие че е безопасно и 
практично и не се надвишава максимумът от 45 секунди. 
 
12.8.3. Преходен източник на Аварийна електрическа енергия 
 
Преходният източник на аварийна електрическа енергия, изискван съгласно 12.8.2.4, може да се състои 
от акумулаторна батерия, разположена по подходящ начин за използване в аварийна ситуация, която 
работи без презареждане, като същевременно поддържа напрежението на батерията през целия период 
на разреждане в рамките на 12% над или под номиналното напрежение и е с достатъчна мощност, като е 
разположена така, че захранва автоматично в случай на повреда на главния или аварийния източник на 
електрическа енергия най-малко следните функции, ако те зависят от източник на електроенергия: 
.1. за период от 30 min, натоварването, посочено в 12.8.2.2.1, .2 и .3; и 
 
.2. по отношение на непромокаемите врати: 
2.1. мощност за задвижване на водонепроницаемите врати, но не непременно едновременно, освен ако е 
осигурен независим временен източник на акумулирана енергия. Енергийният източник следва да е с 
достатъчен капацитет, за да задвижва всяка врата най-малко три пъти, т.е. затваряне-отваряне-
затваряне, при срещуположен наклон от 15°; и 
2.2. захранване на веригите за управление, индикация и сигнализация на водонепроницаемите врати в 
продължение на половин час. 
82 
 
Глава 13 — Бордови навигационни системи и оборудване 
и устройства за регистриране на данни за движението на 
кораба 
13.1 Общи положения 
13.1.1. Настоящата глава обхваща оборудването, което се касае навигацията на плавателния съд, която 
е отделна от безопасното функциониране на плавателния съд. Следващите точки представляват 
минималните изисквания за нормална безопасна навигация, освен ако Администрацията не докаже, че 
еквивалентно ниво на безопасност се постига с други средства. 
 
13.1.2. Оборудването и неговото инсталиране трябва да отговарят на изискванията на Администрацията.  
 
13.1.3. Администрацията определя до каква степен разпоредбите на настоящата глава не се прилагат за 
плавателни съдове с брутен тонаж под 150 бруто тона. 
 
13.2 Компаси 
13.2.1. Плавателният съд трябва да бъде снабден с магнитен компас, който може да работи без 
електрическо захранване и който може да се използва за целите на управлението. Този компас се 
монтира на съответстващ нактоуз, съдържащ необходимите коригиращи устройства, и следва да бъде 
подходящ за характеристиките на скоростта и движението на плавателния съд. 
 
13.2.2. Картата на компаса или репитерът трябва да могат да се разчитат лесно от мястото, от което 
обикновено плавателният съд се управлява. 
 
13.2.3. Всеки магнитен компас трябва да бъде правилно регулиран и неговата таблица или крива на 
остатъчните девиации трябва да бъдат на разположение по всяко време. 
 
13.2.4. Трябва да се внимава при разполагането на магнитен компас или магнитен сензорен елемент, 
така че магнитните смущения да бъдат елиминирани или сведени до минимум, доколкото е възможно. 
 
13.2.5. Пътническите плавателни съдове, сертифицирани за превоз на 100 пътници или по-малко, в 
допълнение към компаса, изискван съгласно 13.2.1, се оборудват с правилно регулиран инструмент по 
характеристиките скорост и движение и района на експлоатация на плавателния съд, осигуряващ  
относителна точност по курс, по-добра от тази на магнитния компас. 
 
13.2.6. Пътническите плавателни съдове, сертифицирани за превоз на повече от 100 пътници и 
товарните плавателни съдове, в допълнение към компаса, изискван съгласно 13.2.1, се оборудват с 
жирокомпас, който е подходящ за характеристиките на скоростта и движението и района на експлоатация 
на плавателния съд. 
 
13.3 Измерване на скоростта и разстоянието 
13.3.1. Плавателният съд следва да бъде снабден с устройство за измерване на скоростта и 
разстоянието, освен когато няма налично устройство, което да функционира надеждно при всички 
скорости, при които плавателният съд може да работи. 
 
13.3.2. Устройствата за измерване на скоростта и разстоянието на плавателните съдове, снабдени със 
средство за автоматична радиолокационна прокладка, следва да могат да измерват скоростта и 
разстоянието по водата. 
 
13.4 Ехолот 
13.4.1. Плавателните съдове, които не са тип „амфибия“, трябва да бъдат снабдени с ехолот, който да 
дава индикация за дълбочината с достатъчна точност, когато плавателните съдове са в режим на 
водоизместимост . 
 
13.5 Радарни инсталации 
13.5.1. Плавателният съд трябва да бъде снабден с поне един радар, стабилизиран по азимут, работещ в 
X-обхвата (3 cm). 
13.5.2. Плавателни съдове с бруто тонаж 500 тона и повече или плавателни съдове, сертифицирани да 
превозват повече от 450 пътници, следва да бъдат оборудвани с най-малко две радарни станции. Втори 
радар може да бъде осигурен и в плавателни съдове с тонаж, по-малък от 500 тона бруто тонаж или 
сертифицирани да превозват 450 пътници или по-малко, когато го изискват условията на околната среда.